പറയുമ്ബോള് വെറുമൊരു സ്കൂട്ടര്, പക്ഷേ സാക്ഷാല് ബുള്ളറ്റ് പോലും ഇവന്റെ മുന്നില് മാറി നില്ക്കും, ഇന്ത്യയില് എത്തുന്ന ബി എം ഡബ്ളിയു സി 400ന്റെ വിശേഷങ്ങള് അറിയാം ന്യൂഡല്ഹി: ബി എം ഡബ്ലിയു തങ്ങളുടെ സി 400 മാക്സി സ്കൂട്ടര് ഇന്ത്യയില് അവതരിപ്പിച്ചു. നിലവില് ഇന്ത്യയില് ലഭിക്കുന്നതില് വച്ച് ഏറ്റവും കരുത്തുറ്റ എന്ജിനുള്ള സ്കൂട്ടര് എന്ന പ്രത്യേകതയുമായാണ് സി 400 ഇന്ത്യന് വിപണിയില് എത്തുന്നത്. 350 സി സി എന്ജിനില് നിന്ന് 34 എച്ച് പി പവറും 35 എന് എം ടോര്ക്കും ഉത്പാദിപ്പിക്കാന് ഈ സ്കൂട്ടറിന് സാധിക്കും. റോയല് എന്ഫീല്ഡിന്റെ ഏറ്റവും പുതിയ ക്ലാസിക്ക് 350 പോലും 20.21 പി എസ് പവറും 27 എന് എം ടോര്ക്കും മാത്രമാണ് ഉത്പാദിപ്പിക്കുന്നത്. ഇതിന്റെ സിംഗിള് സിലിണ്ടര് ലിക്വിഡ് കൂള് എന്ജിനില് ഉപയോഗിച്ചിരിക്കുന്നത് സി വി ടി ഗിയര് ബോക്സാണ്. പൂജ്യത്തില് നിന്ന് വെറും 9.5 സെക്കന്ഡില് 100 കിലോമീറ്റര് വേഗം സി 400ന് കൈവരിക്കാന് സാധിക്കുമെന്നാണ് കമ്ബനിയുടെ അവകാശവാദം. മണിക്കൂറില് 139 കിലോമീറ്റര് വരെ വേഗത്തിലും പോകാന് ഇവന് സാധിക്കും. നഗരത്തിലൂടെയുള്ള ചെറിയ യാത്രകള്ക്കും ദീര്ഘദൂര യാത്രകള്ക്കുമെല്ലാം യോജിച്ച രീതിയിലാണ് സി 400ന്റെ ഡിസൈന് രൂപകല്പന ചെയ്തിരിക്കുന്നതെന്ന് ബി എം ഡബ്ളിയു ഗ്രൂപ്പ് ഇന്ത്യ പ്രസിഡന്റ് വിക്രം പവാഹ് പറഞ്ഞു. സി 400ന്റെ ഡിസൈന് തന്നെയാണ് ആദ്യം എല്ലാവരുടേയും കണ്ണിലുടക്കുക. വലിയ പാനലും, എല് ഇ ഡി ലൈറ്റും, ഒതുങ്ങിയ പിന്ഭാഗവും ആദ്യനോട്ടത്തില് തന്നെ എല്ലാവരുടേയും ശ്രദ്ധ പിടിച്ചുപറ്റും. മറ്റ് സ്കൂട്ടറുകളില് നിന്ന് വ്യത്യസ്തമായി മുന് വശത്തേക്കാള് വലിപ്പം കുറഞ്ഞ ടയറുകളാണ് സി 400ന്റെ പിന്ഭാഗത്തുലളത്. മുന് ഭാഗത്ത് 15 ഇഞ്ചിന്റെ ടയറുകളാണെങ്കില് പിന്നില് 14 ഇഞ്ച് ടയറുകളാണ് ബി എം ഡബ്ളിയു ഉപയോഗിച്ചിട്ടുള്ളത്. പിന്നില് കൂടുതല് സ്ഥലസൗകര്യത്തിനു വേണ്ടിയാണ് വലിപ്പം കുറഞ്ഞ ടയറുകള് ഉപയോഗിച്ചതെന്നാണ് കമ്ബനിയുടെ വാദം. കീലെസ് ഇഗ്നീഷന് സിസ്റ്റം വഴി താക്കോല് ഉപയോഗിക്കാതെ തന്നെ വാഹനം സ്റ്റാര്ട്ട് ചെയ്യാന് സാധിക്കും. ഇതിനു പുറമേ മൊബൈല് ഫോണ് ചാര്ജറും ബ്ലൂടൂത്ത് കണക്ടിവിറ്റുയുള്ള ടി എഫ് ടി ഡിസ്പ്ളേ സ്ക്രീന് മുതലായ സൗകര്യങ്ങള് വേറെയുമുണ്ട്. മുന്നില് ട്വിന് ഡിസ്ക്കും പിന്നില് സിംഗിള് ഡിസ്ക്കും അടങ്ങിയ ബ്രേക്കിംഗ് സംവിധാനം വാഹനത്തിനു മേല് റൈഡറിന് കൂടുതല് നിയന്ത്രണം നല്കുന്നു. ഇതിനു പുറമേ എ ബി എസും ട്രാക്ഷന് കണ്ട്രോളും വിവിധ തരം റൈഡ് മോഡുകളും കൂടുതല് സുരക്ഷിതം നല്കുന്നുണ്ട്. ഇതൊക്കെയാണെങ്കിലും സി 400ന്റെ ഇന്ത്യയിലെ എക്സ് ഷോറൂം വില 9.95 ലക്ഷം രൂപയോളം ആകും.